અહી બન્ને તરફના અવર-જવરના માર્ગો પર લારીઓ વાળાઓ તેમજ અન્ય દુકાનદારો દબાણ કરીને દિવસભર આખોય માર્ગ જ ન દેખાય તે રીતે બાનમાં લઈ બેઠા છે તેમ છતાં પાલિકાતંત્ર કે પોલીસ દ્વારા આ રસ્તો ખુલ્લો કરાવવામાં ન આવતા અને કેટલીક વાર પોલીસ અથવા પાલિકાના અધિકારીઓ આવીને રસ્તો ખુલ્લો કરાવે છે પરંતુ રસ્તો ખુલ્લો થયાના થોડાક જ સમયમાં ફરીથી પરીસ્થિતિ જૈસે થે જોવા મળતી હોય છે ત્યારે આ માર્ગ રેલ્વે સ્ટેશન તરફ જવા માટેનો મુખ્ય માર્ગ હોઈ અહીથી ઈમરજન્સી સમયે રેલ્વે સ્ટેશન પહોંચવું હોય તેવા સંજોગોમાં પણ ભારે મુશ્કેલી પડતી હોય છે તે ઉપરાંત જાહેરમાર્ગો પર જ શાકભાજીની લારીઓ વાળા વેપારીઓ દ્વારા સડેલા શાકભાજી રસ્તા પર ફેંકવામાં આવતા હોઈ રખડતા પશુઓ આ શાકભાજી ખાવા માટે અડીંગો જમાવતા હોઈ વાહન ચાલકો તેમજ રાહદારીઓ અહીથી પસાર થતા પણ ગભરાતા હોય છે ત્યારે આ બાબતે જિલ્લા કલેક્ટર દ્વારા નોંધ લઈ તાકીદે આ માર્ગ પર જામતા અડીંગાને દુર કરાવી રસ્તો ખુલ્લો કરાવવા સૂચના આપવામાં આવે તેવી જનમાંગ પ્રવર્તી રહી છે.